b'\n_START_ARTICLE_\nRyytimaan kaivos\n_START_PARAGRAPH_\nRyytimaan kaivos on Vimpeliss\xc3\xa4 toimiva Nordkalkin kalkkikivikaivos joka on avattu 1962. Kaivoksesta on louhittu vuoteen 2001 menness\xc3\xa4 5,49 miljoonaa tonnia karbonaattikivimalmia jota on jauhettu maatalouden k\xc3\xa4ytt\xc3\xb6\xc3\xb6n maanparannusaineeksi._NEWLINE_Ryytimaan kaivoksen lounaispuolella on 1962 k\xc3\xa4yt\xc3\xb6st\xc3\xa4 poistunut Kotakankaan kaivos ja koillispuolella toiminnassa oleva Vesterbackan kaivos (avattu 1992), molemmat ovat tuottaneet maanparannuskalkkia. Vimpelin alueen kalkkiesiintym\xc3\xa4t l\xc3\xb6ysi jo 1800-luvun puoliv\xc3\xa4liss\xc3\xa4 Kalkki-Jaakkona tunnettu Lappaj\xc3\xa4rven seurakunnan rovasti Jakob Fellman joka k\xc3\xa4ynnisti alueelle kalkkikiven louhinnan ja polton sek\xc3\xa4 aloitti kalkkiuunien rakennuttamisen. Vimpelin talonpojat harjoittivat sitten kalkkikiven polttoa ja alueelta on l\xc3\xb6ydetty yli 40 kalkkikiviuunin j\xc3\xa4\xc3\xa4nteet. Teollinen kalkkikiven louhinta ja jauhatus alkoi Vimpeliss\xc3\xa4 vuonna 1949. Nordkalkilla on Vimpeliss\xc3\xa4 nykyisin kaksi kalkkikivikaivosta ja kalkkikiven jauhtatuslaitos.'